पाकिस्तान में सेना का हेलीकॉप्टर गिराया गया  
पाकिस्तान के ऐबटाबाद शहर में सोमवार तड़के सेना के एक हेलीकॉप्टर को मार गिराया गया। इस घटना से थोड़ी दूर ही लादेन को मारा गया है।
पाकिस्तान के ऐबटाबाद शहर में सोमवार तड़के सेना के एक हेलीकॉप्टर को मार गिराया गया। मीडिया रपटों के अनुसार इसी शहर में अंतरराष्ट्रीय आतंकवादी संगठन अल-कायदा का सरगना ओसामा बिन लादेन मारा गया है।जियो टीवी ने सूत्रों के हवाले से खबर दी है कि हेलीकॉप्टर सोमवार तड़के पीएमए काकुल रोड पर मार गिराया गया। इस घटना में एक व्यक्ति मारा गया और दो घायल हो गए। मीडिया की रपटों में यह नहीं बताया गया कि यह हेलीकॉप्टर लादेन को मारने के लिए चलाए गए विशेष अभियान के दौरान गिराया गया या नहीं।   समाचार एजेंसी सिन्हुआ ने प्रत्यक्षदर्शियों के हवाले से खबर दी है कि हेलीकॉप्टर के गिरने से पहले जबरदस्त गोलाबारी की आवाज सुनी गई। यह अभी तक पता नहीं चल सका है कि हेलीकॉप्टर में कितने लोग सवार थे।